
 9.1.2014
 BG
 Официален вестник на Европейския съюз
 L 4/44
 РЕГЛАМЕНТ ЗА ИЗПЪЛНЕНИЕ (ЕС) No 14/2014 НА КОМИСИЯТА
 от 8 януари 2014 година
 относно определяне на коефициент на отпускане за заявленията за лицензии за внос, подадени от 1 до 3 януари 2014 г. в рамките на тарифната квота, открита с Регламент (ЕО) No 969/2006 за царевицата
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 188 от него,
 като взе предвид Регламент (ЕО) No 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
 като има предвид, че:
 (1)
 С Регламент (ЕО) No 969/2006 на Комисията (3) беше открита годишна тарифна квота за внос на 277 988 тона царевица (пореден номер 09.4131).
 (2)
 Член 2, параграф 1 от Регламент (ЕО) No 969/2006 определя на 138 994 тона количеството за подпериод No 1 за периода от 1 януари до 30 юни 2014 г.
 (3)
 От предоставената информация съгласно член 4, параграф 3 от Регламент (ЕО) No 969/2006 следва, че заявленията, подадени от 1 до 3 януари 2014 г., до 13 часа брюкселско време, съгласно член 4, параграф 1 от горепосочения регламент, се отнасят до количества, надхвърлящи наличните. Поради това следва да се определи до каква степен могат да бъдат издавани лицензии за внос, като се определи коефициентът на разпределение, който ще се прилага към заявените количества.
 (4)
 Следва също да не се издават повече лицензии за внос по Регламент (ЕО) No 969/2006 за текущия квотен период.
 (5)
 С цел да се гарантира ефективното управление на процедурата за издаване на лицензии за внос настоящият регламент трябва да влезе в сила веднага след неговото публикуване,
 ПРИЕ НАСТОЯЩИЯ РЕГЛАМЕНТ:
 Член 1
 1. За всяко заявление за лицензия за внос на царевица, отнасящо се до квотата по член 2, параграф 1 от Регламент (ЕО) No 969/2006 и подадено от 1 до 3 януари 2014 г., до 13 часа брюкселско време, следва да се издаде лицензия за заявените количества, към които е приложен коефициент на отпускане в размер на 2,367163 %.
 2. Издаването на лицензии за количествата, заявени от 3 януари 2014, 13 часа брюкселско време, се прекратява за текущия квотен подпериод.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 януари 2014 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L